Analize și opinii 


Gheorghe Piperea: “Pur și simplu, 
Nicușor Dan se joacă periculos cu 
focul.” 

Aud că Nicușor Dan vrea un referendum local în Bucureşti, în aceeași zi cu primul tur la prezidențiale. 

Este clar că scopul acestei mișcări, care pare a fi rezultatul scandalului de luni cu primarul sectorului IV, 
Băluță, este pur electoral. Nicușor Dan speră să scoată din casă cât mai mulţi alegători „de dreapta” din 
Bucureşti (notă — sunt USR și Nicușor Dan de dreapta cum sunt eu cerb lopătar), pe valul de emoție anti-psd 
pe care crede că l-a stârnit, pe tiparul mișcărilor /resist din 2017-2018. 

Numai că un astfel de referendum este ilegal prin modul în care sunt formulate cele două întrebări. Chit că nu 
este o idee nici rea, nici nouă, reorganizarea Capitalei prin desființarea celor 6 sectoare, necesită modificarea 
unei sumedenii de legi, a Codului administrativ și chiar a Constituţiei. lar reorganizarea teritorială nu se poate 
face decât prin lege. De asemenea, a pune toate cele 7 (6 + 1) bugete ale Capitalei în mâna Primarului 
General înseamnă a schimba Codul fiscal și de procedură fiscală, legislația bugetară și legea finanţelor 
publice locale. Un referendum -— care nu se vrea doar consultativ- trebuie organizat în sensul de a avea efecte, 
iar nu în sensul de a fi o dantelă electorală pentru candidaţi USR. 


Mult mai grav și mult mai important este altceva: pur şi simplu, Nicușor Dan se joacă periculos cu focul. 
Nicuşor Dan poate arunca România într-un scenariu similar cu cel păţit deja de Spania. Acordând o autonomie 

caracterului unitar al statului spaniol. 

România este, conform Constituţiei, stat unitar naţional, unde enclave teritoriale, financiare sau etnice nu sunt 
permise. 

Dacă, prin referendumul lui Nicușor Dan, Bucureștiul ar deveni o regiune autonomă din punct de vedere 
financiar şi decizional, nimic nu ar putea împiedica astfel de pretenții din partea con-cetățenilor noștri de etnie 
maghiară din județele Harghita, Covasna și Mureș să ceară același lucru, tot prin referendum. Cu majoritate, 
probabil, de 80% din voturi și cu o participare de peste 90% la referendum, cetățenii români de etnie maghiară 
ar putea obţine autonomia și chiar independenţa. 

Spuneţi voi acum, bucureșteni, ardeleni, moldoveni, olteni — putem asista impasibili la un astfel de scenariu 
iresponsabil? 

Precizez că, întrucât pare a fi un conflict juridic de natură constituțională, voi analiza zilele astea modalități de 
acțiune la CCR, pentru a opri acest scenariu nebunesc. 

